
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts nekustamā īpašuma Valdemāra ielā 9, Rūjienā, Valmieras novadā, nodošanu Valmieras novada pašvaldības īpašumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma 42. panta pirmā daļa un 43. pants.
Pašvaldību likuma 4. panta pirmās daļas 5., 8.,12. un 18. punkts.
Valmieras novada pašvaldības domes (turpmāk - pašvaldība) 2025. gada 23. decembra lēmums Nr. 839 (protokols Nr. 24, 32. §) "Par nekustamā īpašuma Valdemāra ielā 9, Rūjienā, Valmieras novadā, kadastra Nr.96150050911, pārņemšanu bez atlīdzības pašvaldības īpašumā" (turpmāk - lēmums Nr. 839).
Pašvaldības Rūjienas apvienības pārvaldes 2026. gada 31. marta vēstule Nr. 16.7/26/68 "Papildinājums par nekustamo īpašumu Valdemāra ielā 9, Rūjienā, Valmieras novadā" un 16.jūnija vēstule Nr. 16.7/26/128 "Papildinājums domes lēmumam par nekustamo īpašumu Valdemāra ielā 9, Rūjienā, Valmieras novadā".
1.2. Mērķis
Mērķa apraksts
Ministru kabineta rīkojuma projekts "Par valsts nekustamā īpašuma Valdemāra ielā 9, Rūjienā, Valmieras novadā, nodošanu Valmieras novada pašvaldības īpašumā" (turpmāk – projekts) paredz atļaut Iekšlietu ministrijai nodot bez atlīdzības pašvaldības īpašumā valsts nekustamo īpašumu Valdemāra ielā 9, Rūjienā, Valmieras novadā, lai saskaņā ar Pašvaldību likuma 4. panta pirmās daļas 5., 8.,12. un 18. punktu pašvaldība to izmantotu pašvaldības autonomo funkciju īstenošanai.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Valsts nekustamais īpašums (nekustamā īpašuma kadastra Nr. 9615 005 0911), kas sastāv no zemes vienības (zemes vienības kadastra apzīmējums 9615 005 0911) 0,1066 ha platībā un trīs būvēm (būvju kadastra apzīmējumi 9615 005 0911 001 (ugunsdzēsēju depo 536,8 m² platībā), 9615 005 0911 002 (garāža 65,0 m² platībā), 9615 005 0911 005 (garāža 107,1 m² platībā) – Valdemāra ielā 9, Rūjienā, Valmieras novadā (turpmāk – nekustamais īpašums), netiek izmantots Iekšlietu ministrijas un tās padotībā esošo iestāžu funkciju nodrošināšanai, jo 2025. gadā ekspluatācijā tika nodots Rūjienas katastrofu pārvaldības centrs Ganību ielā 6, Rūjienā, Valmieras novadā, kurā vienuviet izvietots Valsts ugunsdzēsības un glābšanas dienesta Vidzemes reģiona pārvaldes Rūjienas postenis, Valsts policija un Neatliekamās medicīniskās palīdzības dienests.
Īpašuma tiesības uz nekustamo īpašumu ir nostiprinātas Vidzemes rajona tiesas Rūjienas pilsētas zemesgrāmatas nodalījumā Nr. 100000486638 Latvijas valstij Iekšlietu ministrijas personā.
Zemesgrāmatas nodalījumā nostiprināta atzīme "Ziemeļvidzemes biosfēras rezervāta ainavu aizsardzības zona. Pamats: 2010. gada 21. decembra uzziņa Nr. 1-38/3960 par valstij piekrītošo zemes gabalu."
Saskaņā ar informāciju no Nekustamā īpašuma valsts kadastra informācijas sistēmas (turpmāk – NĪVK IS) zemes vienības noteiktais lietošanas mērķis: 0906 – Valsts aizsardzības nozīmes objektu, drošības, policijas, ugunsdzēsības un glābšanas, robežsardzes un soda izciešanas iestāžu apbūve.
Saskaņā ar NĪVK IS datiem zemes vienībai ir noteikti apgrūtinājumi:
7312010300 – ekspluatācijas aizsargjoslas teritorija gar pašteces kanalizācijas vadu – 0,0097 ha;
7312050201 – ekspluatācijas aizsargjoslas teritorija gar elektrisko tīklu kabeļu līniju – 0,0055 ha; 
7312040100 –  ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju – 0,0026 ha;
7313030600 – biosfēras rezervāta neitrālās zonas teritorija – 0,1066 ha;
7312010101 – ekspluatācijas aizsargjoslas teritorija ap ūdensvadu, kas atrodas līdz 2 metru dziļumam – 0,0170 ha;
7312040600 – ekspluatācijas aizsargjoslas teritorija ap ārēju virszemes elektronisko sakaru tīklu līniju neapkalpojamu pastiprināšanas un reģenerācijas punktu, ārēju kabeļu sadales skapi un kasti ar ieraktu pamatni vai skapi un kasti, kas uzstādīta uz atsevišķas pamatnes – 0,0003 ha.
Nekustamajam īpašumam noteiktie apgrūtinājumi neietekmēs nekustamā īpašuma turpmāko izmantošanu tā atsavināšanas gadījumā.
Saskaņā ar NĪVK IS datiem nekustamā īpašuma fiskālā kadastrālā vērtība 2025. gada 23. decembrī ir 7 625 euro, tajā skaitā zemes vienībai – 580 euro, būvēm – 7 045 euro, un universālā kadastrālā vērtība 2025. gada 1. janvārī ir 12 182 euro, tajā skaitā zemes vienībai – 1 194 euro, būvēm – 10 988 euro.
Nekustamais īpašums nav iznomāts.
Problēmas un risinājumi
Problēmas apraksts
2025. gada aprīlī ekspluatācijā tika pieņemts katastrofu pārvaldības centrs Ganību ielā 6, Rūjienā, Valmieras novadā, un līdz ar to nekustamais īpašums turpmāk nebūs nepieciešams Iekšlietu ministrijas padotībā esošo iestāžu valsts pārvaldes funkciju īstenošanai. Nodrošinājuma valsts aģentūra (turpmāk – Aģentūra) kā Iekšlietu ministrijas nekustamo īpašumu pārvaldītāja ar 2025. gada 23. septembra vēstuli Nr. 1.3.2-01/7387 "Par nekustamo īpašumu Valdemāra ielā 9, Rūjienā, Valmieras novadā", piedāvāja pašvaldībai pārņemt savā īpašumā nekustamo īpašumu. 
2025. gada 23. decembrī pieņemts lēmums Nr. 839 pārņemt bez atlīdzības valstij piederošo nekustamo īpašumu Pašvaldību likuma 4. panta pirmās daļas 5., 8., 12. un 18. punktā minēto autonomo funkciju veikšanai – sniegt iedzīvotājiem daudzveidīgu kultūras piedāvājumu un iespēju piedalīties kultūras dzīvē, sekmēt pašvaldības teritorijā esošā kultūras mantojuma saglabāšanu un sniegt atbalstu kultūras norisēm; veikt darbu ar jaunatni; sekmēt saimniecisko darbību pašvaldības administratīvajā teritorijā un sniegt tai atbalstu; veikt pasākumus civilās aizsardzības un katastrofu pārvaldīšanā, ugunsdrošības un ugunsdzēsības jomā.
Pašvaldības iestāde Rūjienas apvienības pārvalde (turpmāk - Pārvalde) ar 2026. gada 31. marta vēstuli Nr. 16.7/26/68 "Papildinājums par nekustamo īpašumu Valdemāra ielā 9, Rūjienā, Valmieras novadā" un 16. jūnija vēstuli Nr. 16.7/26/128 "Papildinājums domes lēmumam par nekustamo īpašumu Valdemāra ielā 9, Rūjienā, Valmieras novadā" iesniedza papildu informāciju par turpmāko nekustamā īpašuma izmantošanu:
1. pašvaldības autonomā funkcija "sniegt iedzīvotājiem daudzveidīgu kultūras piedāvājumu un iespēju piedalīties kultūras dzīvē, sekmēt pašvaldības teritorijā esošās kultūras mantojuma saglabāšanu un sniegt atbalstu kultūras norisēm".
Pašvaldības ieskatā nekustamais īpašums ir vēsturiski nozīmīgs arhitektūras piemineklis, kur varētu attīstīt ieceri par mūsdienīgas un pievilcīgas kultūras vides izveidi publisku pasākumu norisei. Tas sniegtu iespēju organizēt dažāda veida publiskas aktivitātes – kultūras un izglītojošus pasākumus, meistarklases, seminārus, kā arī neformālas tikšanās gan pieaugušajiem, gan jauniešiem. Pasākumi plānoti vietējā mērogā, lokāli, vietējiem iedzīvotājiem. Jāņem vērā, ka Rūjiena ir maza pilsēta, kur kultūras pasākumi nepiesaista plašas cilvēku masas no Latvijas vai ārvalstīm. Plānotajiem pasākumiem nav saimniecisks raksturs, netiks veicināti ārvalstu ieguldījumi, līdz ar to pasākumiem nebūs ietekme uz tirdzniecību vai konkurenci Eiropas Savienības iekšējā tirgū. Secināms, ka nekustamā īpašuma nodošana Pašvaldības īpašumā minētās funkcijas veikšanai nav kvalificējama kā komercdarbības atbalsts un uz to nav attiecināms komercdarbības atbalsta regulējums.
2. pašvaldības autonomā funkcija "veikt darbu ar jaunatni".
Pašvaldībā aktīvi darbojas vairāki jauniešu centri, tostarp Rūjienas jauniešu centrs, kura galvenā mītne ir Rūjienā, Skolas ielā 8A. Rūjienas jauniešu centrs ārpus ikdienas nodarbībām rīko nometnes bērniem un piedalās Erasmus+ projektos, ar kuru starpniecību piesaista pilsētai aktīvus brīvprātīgos jauniešus un pieaugušos no ārvalstīm. Attiecīgi viena no iecerēm ir nekustamo īpašumu izmantot jauniešu centra vajadzībām, t.i., piedāvājot jauniešu centram plašākas telpas, kur bērniem un jauniešiem aktīvi darboties. Secināms, ka nekustamā īpašuma izmantošana Rūjienas jauniešu centra darbībai nav kvalificējama kā komercdarbības atbalsts un uz to nav attiecināms komercdarbības atbalsta regulējums.
3. pašvaldības autonomā funkcija "sekmēt saimniecisko darbību pašvaldības administratīvajā teritorijā un sniegt tai atbalstu".
Pašvaldības uzdevums ir radīt vidi, kurā uzņēmumiem ir iespējams attīstīt saimniecisko darbību un radīt jaunas darba vietas. Pašvaldība var sekmēt saimniecisko darbību novadā netieši, proti, attīstot publisko infrastruktūru, nodrošinot uzņēmējdarbībai piemērotu teritoriju un vidi, kā arī veicinot darba spēka pieejamību. Attiecīgi ar funkciju "sekmēt saimniecisko darbību pašvaldības teritorijā" Pašvaldība saprot tādu pasākumu īstenošanu, kas rada labvēlīgus priekšnoteikumus uzņēmējdarbības attīstībai pašvaldības teritorijā, vienlaikus nesniedzot tiešu komercdarbības atbalstu atsevišķiem tirgus dalībniekiem. Proti, Pašvaldība attīstīs savu publisko infrastruktūru - sakops un atbilstošā kārtībā uzturēs nekustamo īpašumu, kas veicinās pilsētas pievilcību uzņēmējiem un jaunajām ģimenēm. Publiskā infrastruktūra būs bez maksas un bez ierobežojumiem pieejama visiem interesentiem. Secināms, ka nekustamā īpašuma nodošana Pašvaldības īpašumā minētās funkcijas veikšanai nav kvalificējama kā komercdarbības atbalsts un uz to nav attiecināms komercdarbības atbalsta regulējums.
4. pašvaldības autonomā funkcija "veikt pasākumus civilās aizsardzības un katastrofu pārvaldīšanā, ugunsdrošības un ugunsdzēsības jomā".
Vecais ugunsdzēsēju depo ir būve ar vēsturisku vērtību, tāpēc to ir iecerēts saglabāt tā vēsturiskajā izskatā. Ēka ir vietējas nozīmes arhitektūras piemineklis, īpaša vērtība ir ugunsdzēsēju tornim ar zvanu, kas saglabājies neskarts līdz mūsdienām. Tā kā ēku vēsturiski ir izmantojuši gan brīvprātīgie ugunsdzēsēji, gan Valsts ugunsdrošības un glābšanas dienesta ugunsdzēsēji, viena no iecerēm ir ļaut ēku turpmāk izmantot brīvprātīgo ugunsdzēsēju vajadzībām, vienlaikus daļā no īpašuma izveidot publiski pieejamu izstāžu zāli ar vēsturisku ekspozīciju par ugunsdzēsības attīstību novadā. Ja Pašvaldības budžeta ietvaros izdosies īstenot ieceri par publisku izstāžu zāli, iecerēts, ka tā būs publiski pieejama visiem novada iedzīvotājiem, par tās apmeklējumu netiks iekasēta ieejas maksa. Secināms, ka ēkas vai tās daļa nodošana brīvprātīgajiem ugunsdzēsējiem un/vai ugunsdzēsības ekspozīcijas ierīkošana daļā no īpašuma nav kvalificējama kā komercdarbības atbalsts un uz to nav attiecināms komercdarbības atbalsta regulējums. 
Pašvaldība atkārtoti apliecina, ka nekustamo īpašumu nav plānots izmantot komercdarbībai, konkurences un brīvā tirgus kropļošanai. Netiks sniegts nekāda veida komercdarbības atbalsts uzņēmējiem Komercdarbības atbalsta kontroles likuma izpratnē. Īpašums netiks nodots nedz privātpersonām, nedz juridiskām personām to saimnieciskās darbības veicināšanai, bet gan izmantots tikai un vienīgi Pašvaldības autonomo funkciju izpildei.
Ievērojot, ka pašvaldība nekustamo īpašumu izmantos tikai savu autonomo funkciju veikšanai, tad nekustamā īpašuma nodošana pašvaldības īpašumā nav kvalificējama kā komercdarbības atbalsts un uz to nav attiecināms komercdarbības atbalsta regulējums.
Saskaņā ar iepriekš minēto ir sagatavots projekts, kas paredz Iekšlietu ministrijai nodot bez atlīdzības pašvaldības īpašumā nekustamo īpašumu. Projekts paredz pašvaldībai pienākumu:
- nekustamo īpašumu bez atlīdzības nodot valstij, ja tas vairs netiek izmantots pašvaldības autonomo funkciju īstenošanai;
- nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātas uz laiku, kamēr pašvaldība nodrošina projektā minēto pašvaldības autonomo funkciju īstenošanu, kā arī ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.
Risinājuma apraksts
Projekts paredz nodot bez atlīdzības valstij piederošo nekustamo īpašumu pašvaldībai Pašvaldību likuma 4. panta pirmās daļas 5., 8.,12. un 18. punktā minēto autonomo funkciju veikšanai.
Saskaņā ar Publiskas personas mantas atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai.
Atbilstoši Ministru kabineta 2011. gada 1. februāra noteikumu Nr. 109 "Kārtība, kādā atsavināma publiskas personas manta" 12. punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, rīkojuma projektu izsludinot Vienotajā tiesību aktu projektu izstrādes un saskaņošanas portālā (turpmāk - TAP portāls), tiks nodrošināts noteikumos noteiktais pienākums.
Ja divu nedēļu laikā pēc Ministru kabineta rīkojuma projekta izsludināšanas TAP portālā valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt Publiskas personas mantas atsavināšanas likumā noteiktajā kārtībā.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Valmieras novada iedzīvotāji
Juridiskās personas
Nē
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Projektam nav ietekmes uz valsts budžetu, jo papildu līdzekļi no valsts budžeta nav nepieciešami. Izdevumi, saistībā ar projektā minētā nekustamā īpašuma pārņemšanu pašvaldības īpašumā un reģistrēšanu zemesgrāmatā uz Valmieras novada pašvaldības vārda, kā arī izdevumi, kas saistīti ar projektā minētā nekustamā īpašuma uzturēšanu, tiks segti no Valmieras novada pašvaldības budžeta līdzekļiem.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Projekts neatbilst Ministru kabineta 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" noteiktajiem kritērijiem, sabiedrības līdzdalības kārtība projekta izstrādē netiek piemērota.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Iekšlietu ministrija
Nodrošinājuma valsts aģentūra
Valmieras novada pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

